सस्ता और पोर्टेबल डिवाइस लगाकर नॉर्मल टीवी को बनाएं स्मार्ट, 4k वीडियो भी देखें
Xiaomi TV Stick 4K launched in India. चाइनीज टेक कंपनी शाओमी (Xiaomi) ने भारत में लेटेस्ट TV स्टिक 4k लॉन्च कर दिया है।
चाइनीज टेक कंपनी शाओमी (Xiaomi) ने भारत में लेटेस्ट TV स्टिक 4k लॉन्च कर दिया है। शाओमी टीवी स्टिक 4K एक कॉम्पैक्ट और पोर्टेबल स्ट्रीमिंग डिवाइस है जो किसी भी नॉर्मल टीवी को HDMI पोर्ट के साथ स्मार्ट टीवी में बदल सकता है।
कंपनी ने इसका टीजर हाल ही में जारी किया था। टीवी स्टिक को डॉल्बी एटमॉस, डॉल्बी विजन के साथ डीटीएस एचडी का भी सपोर्ट मिलता है। इससे नॉर्मल टीवी में 4K रिजॉल्यूशन वाली वीडियो भी देखे जा सकते हैं। इसमें क्वाड कोर कॉर्टेक्स ए35 प्रोसेसर और ड्यूल बैंड वाई-फाई का सपोर्ट दिया गया है। जानते हैं टीवी स्टिक 4k की कीमत और फीचर्स...
शाओमी टीवी स्टिक 4K : प्राइस और अवेलेबलिटी
नई शाओमी टीवी स्टिक की कीमत 4,999 रुपए रखी गई है। डिवाइस को कंपनी की ऑफिशियल वेबसाइट mi.com से 20 फरवरी 2023 को 12 बजे से खरीदा जा सकता है।
शाओमी टीवी स्टिक 4K : स्पेसिफिकेशन
शाओमी टीवी स्टिक को क्वाड-कोर Cortex A35 प्रोसेसर और ARM Mali-G31 MP2 हाई परफॉर्मेंस GPU से लैस किया गया है। इसे सपोर्ट करने के लिए 2GB रैम और 8GB स्टोरेज दी गई है। टीवी स्टिक को भारत में एंड्रॉयड टीवी 11 ऑपरेटिंग सिस्टम के साथ पेश किया गया है। शाओमी टीवी स्टिक 4K में नेटफ्लिक्स, अमेजन प्राइम वीडियो और यूट्यूब जैसे कई प्री-इंस्टॉल्ड एप मिलते हैं।
360° ब्लूटूथ + IR रिमोर्ट कंट्रोल 
कनेक्टिविटी के लिए इसमें 360° ब्लूटूथ 5.2, डुअल-बैंड वाई-फाई, एचडीएमआई और क्रोमकास्ट का सपोर्ट दिया गया है। टीवी के साथ वॉयर कमांड वाला रिमोट मिलता है। रिमोट में कई शॉर्टकट बटन का सपोर्ट दिया गया है। इसमें नेटफ्लिक्स, प्राइम वीडियो और डिज्नी + हॉटस्टार जैसे लोकप्रिय वीडियो स्ट्रीमिंग प्लेटफॉर्म के लिए भी शॉर्टकट हैं।
26 फरवरी को शाओमी 13 प्रो होगा लॉन्च
शाओमी इसी महीने 26 फरवरी 2023 को ग्राहकों के लिए अपना नया स्मार्टफोन शाओमी 13 प्रो भी लॉन्च करने वाली है। याद दिला दें कि कंपनी अपने इस हैंडसेट को चीनी मार्केट में उतार चुकी है।